স্টেডিয়ামের সার্বিক প্রস্তুতি নিয়ে দ্য রিপোর্টের সঙ্গে কথা বলেছেন ভেন্যু ম্যানেজার জয়দ্বীপ দাস। যিনি নিজেও এক সময় ক্রিকেটার ছিলেন এবং বর্তমানে একজন তালিকাভুক্ত আম্পায়ারও। সদালাপী ও সুদর্শন এই মানুষটি জানিয়েছেন, ‘সিলেট স্টেডিয়ামের সংস্কার কাজ প্রায় শেষের দিকেই। আগামী এক মাসের মধ্যেই পুরোপুরি সংস্কার কাজ শেষ হয়ে যাবে বলে আমরা আশা রাখছি। কিউরেটর গামিনি ডি সিলভার তত্ত্বাবধানে পিচগুলো তৈরির কাজ চলছে। পাশাপাশি চলছে স্টেডিয়ামের ড্রেনেজ সিস্টেম উন্নয়নের কাজও।’